**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2024. november 8-i ülésére**

**Tárgy:** Új játszótéri elemek beszerzése, játszóterek javítási munkálatainak elvégzése

**Tisztelt Képviselő-testület!**

A 78/2003. (XI. 27.) GKM rendeletnek, illetve a 24/2020. (VII. 3.) ITM rendeletnek megfelelően a játszótéri és fitnesz eszközöket a jogszabályokban rögzített időközönként ellenőrzési és tanúsítási folyamatnak kell alávetni, ellenkező esetben használaton kívül helyezik őket.

A 210/2024. (VI.27.) KVÖKt. határozata alapján az Önkormányzat a felülvizsgálat elvégzésére az AGMI Anyagvizsgáló és Minőségellenőrző Zrt.-t kérte fel amelyben a következő elemek szerepelnek:

* Angolpark játszótér
* Angolpark kondipark
* Kisbér Gyöngyszem Óvoda és Bölcsöde Kisbéri Óvodájának játszótere
* Kisbéri Gyöngyszem Óvoda és Bölcsöde, Bölcsödei játszótér
* Kisbér Gyöngyszem Óvoda és Bölcsöde, Hántai Óvoda játszótere
* Kisbér Hánta kondipark
* Tóparti játszótér

A helyszíni szemlét követően AGMI Anyagvizsgáló és Minőségellenőrző Zrt. képviseletében eljáró személyek megállapították, hogy több játszótéri eszköznél találthatóak hiányosságok/hibák, valamint bontásra javasolt játszótéri elemek (10 db elbontásra kerülő elem a Kisbéri Gyöngyszem Óvodában).

Tekintettel arra, hogy a Kisbéri Gyöngyszem Óvodában igen sok elem elbontásra került, szükséges lenne ezen játszótéri elemek pótlása, továbbá az Angol park játszóterén található hibák javítása, hogy az ismételt ellenőrzés során az üzemeltetéshez szükséges jegyzőkönyvek is kiadásra kerülhessenek.

Az Óvoda igazgatója a megkérte az árajánlatokat 3 cégtől is, amelyet a mellékletben csatolunk, illetőleg a Kisbéri Városigazgatóság a játszótéri hibák elhárítására (csuklópánt csere, ütéscsillapító felület javítása a hinta alatt vagy a jelenlegi gumifelület cseréjével, vagy homokkal való feltöltéssel) vonatkozó megközelítő költségeit megküldte részünkre.

Az Angol park játszótér hibaelhárítására szükséges összeg: megközelítőleg br. 250.000 Ft, amely tartalmazza a csuklópántok cseréjét, valamint az ütéscsillapító felület javítását gumilapokkal, vagy homokfeltöltéssel.

Mivel a Kisbéri Gyöngyszem Óvoda játszótéri elemeinek pótlására érkezett árajánlatokösszköltségei igen magasak, szükséges volna felülvizsgálni, hogy az idei költségvetésből mely ajánlatadótól, milyen mennyiségben és milyen összköltséggel lehet beszerezni azokat.

**Kisbér, 2024. október 28.**

Sinkovicz Zoltán

polgármester

**1 . Határozati Javaslat:**

Kisbér Város Önkormányzatának Képviselő-testülete támogatja a Kisbéri Gyöngyszem Óvoda játszótér elemeinek pótlását az alábbiak szerint: ………

**2. Határozati Javaslat**

Kisbér Város Önkormányzatának Képviselő-testülete támogatja a játszótereknél jelentkező felújítási munkák elvégzését gumilapok cseréjével/homokfelöltéssel:

A munka elvégzéséhez szükséges összeget, azaz a megközelítőleg br. 250.000 Ft-ot az Önkormányzat 2024. évi költségvetésének Általános tartalék sora terhére biztosítja.

**Határidő**: azonnal

**Felelős:** Sinkovicz Zoltán polgármester

**Műszaki Bizottság**

A bizottság a napirendet megtárgyalta és javasolja első körben csak annyit munkát elvégeztetni és annyi új játszótéri eszközt beszerezni a Marbia Kft-től, amennyire a Kisbéri Gyöngyszem Óvoda és Bölcsőde ez évi költségvetése fedezetet tud nyújtani.

Kisbér, 2024. november 05.

Bondár Balázs s.k. Pápai Mónika s.k.

elnök referens